CELEX: 62007TN0227
Language: hu
Date: 2007-06-28 00:00:00
Title: T-227/07. sz. ügy: 2007. június 28-án benyújtott kereset – Spanyolország kontra Bizottság

8.9.2007   
            
            
               HU
            
            
               Az Európai Unió Hivatalos Lapja
            
            
               C 211/37
            
         2007. június 28-án benyújtott kereset – Spanyolország kontra Bizottság
   (T-227/07. sz. ügy)
   (2007/C 211/72)
   Az eljárás nyelve: spanyol
   Felek
   
      Felperes: Spanyol Királyság (képviselő: M Muñoz Pérez)
   
      Alperes: az Európai Közösségek Bizottsága
   Kereseti kérelmek
   
               —
            
            
               az Elsőfokú Bíróság semmisítse meg az Európai Mezőgazdasági Orientációs és Garanciaalap (EMOGA) Garanciarészlege terhére a tagállamok által kifizetett egyes kiadásoknak a közösségi finanszírozásból való kizárásáról szóló, 2007. április 18-i 2007/243/EK bizottsági határozatot abban a részében, amely a jelen kereset tárgya;
            
         
               —
            
            
               a Bizottságot kötelezze a költségek viselésére.
            
         Jogalapok és fontosabb érvek
   A Spanyol Királyság azért támadja a vitatott határozatot, mert az a 2003-as ás 2004-es pénzügyi évben a paradicsom-alapú feldolgozott termékek előállítási támogatása keretében teljesített kifizetések 4 090 316,46 euró összegű pénzügyi kiigazításáról rendelkezik.
   Kérelmeinek alátámasztásaként a felperes az alábbiakra hivatkozik:
   
               —
            
            
               a 729/70 rendelet (1) 2. és 3. cikkének, valamint az 1258/1999 rendelet (2) 2. cikkének megsértése, tekintettel a Bizottság által hivatkozott szabálytalanságok hiányára, amelyek különösen az Extremadura-i Autonóm Közösség felügyelői részéről az éjszakai ellenőrzések elmulasztásában megnyilvánuló, az alapanyag átvevő-helyeken végzett ellenőrzéseknek, a mérlegelési bizonylatok megőrzésének, és az átvételi jegyzőkönyvek aláírásának az elmulasztására vonatkoztak;
            
         
               —
            
            
               másodlagosan, az arányosság elvének megsértése, mivel a Bizottság a leadott paradicsom-mennyiségek egészére nézve rendelt el pénzügyi kiigazítást, holott a kiigazítást alátámasztó alapvető szabálytalanság kizárólag az éjjeli műszakban leadott mennyiségeket érinti, és ezért meg lett volna a lehetőség arra, hogy a kiigazítást csak ezen mennyiségekre alkalmazzák.
            
         
      (1)  A közös agrárpolitika finanszírozásáról szóló, 1970. április 21-i 729/70/EGK tanácsi rendelet (HL L 94., 13. o.).
   
      (2)  A közös agrárpolitika finanszírozásáról szóló, 1999. május 17-i 1258/1999/EK tanácsi rendelet (HL L 160., 103. o.; magyar nyelvű különkiadás 3.fejezet, 25. kötet, 414. o.).